  Майя Бывальцева Удмуртиысь «Лудорвай» музей заповедниклэн интывылаз архитектурая но мувылтусъя (ландшафт) выль адӟытонъёс кылдыны быгатозы. Сыӵе луонлыкъёсты музейлэн тодосъя кенешезлэн пумиськоназ эскеризы, ивортӥз ужъюртлэн пресс-службаез. Кенешлэсь ёзчиоссэ Сьӧлта ёросысь Удгурт (Уть-Сюмси) черкогуртысь Дун-чылкыт Космалы но Даминалы сӥзем черкез (1862-тӥ арын пуктэмын) но Балезино ёросысь Падера гуртысь мечетез (1892-тӥ арын пуктэмын) ваён но улӟытон ӵектосэн тодматӥзы. Та экспозициос пулэсь лэсьтӥськон устолыкъя синпелетъёсты утьыны юрттозы, со сяна, музейын ужасьёс соос пыр валэктозы, кызьы адями ассэ возьыны кулэ вӧсяськон интыосын, кыӵе дӥськут дӥсяно отчы мыныку но мукет со выллем йылолъёсты Озьы ик музейлэн интывылаз «Луд / Керемерт» экспозиция лэсьтыны малпанъёс сярысь вераськизы. Тегъёс: Лулчеберет Музей Удмуртия Лудорвай вӧсьлык  